CELEX: 32013R0270
Language: el
Date: 2013-03-21 00:00:00
Title: Εκτελεστικός κανονισμός (ΕΕ) αριθ. 270/2013 της Επιτροπής, της 21ης Μαρτίου 2013 , για τροποποίηση του παραρτήματος I του κανονισμού (ΕΚ) αριθ. 669/2009 για την εφαρμογή του κανονισμού (ΕΚ) αριθ. 882/2004 του Ευρωπαϊκού Κοινοβουλίου και του Συμβουλίου όσον αφορά το αυξημένο επίπεδο των επίσημων ελέγχων στις εισαγωγές ορισμένων ζωοτροφών και τροφίμων μη ζωικής προέλευσης  Κείμενο που παρουσιάζει ενδιαφέρον για τον ΕΟΧ

22.3.2013   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 82/47
            
         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) αριθ. 270/2013 ΤΗΣ ΕΠΙΤΡΟΠΉΣ
   της 21ης Μαρτίου 2013
   για τροποποίηση του παραρτήματος I του κανονισμού (ΕΚ) αριθ. 669/2009 για την εφαρμογή του κανονισμού (ΕΚ) αριθ. 882/2004 του Ευρωπαϊκού Κοινοβουλίου και του Συμβουλίου όσον αφορά το αυξημένο επίπεδο των επίσημων ελέγχων στις εισαγωγές ορισμένων ζωοτροφών και τροφίμων μη ζωικής προέλευσης
   (Κείμενο που παρουσιάζει ενδιαφέρον για τον ΕΟΧ)
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΚ) αριθ. 882/2004 του Ευρωπαϊκού Κοινοβουλίου και του Συμβουλίου, της 29ης Απριλίου 2004, για τη διενέργεια επίσημων ελέγχων της συμμόρφωσης προς τη νομοθεσία περί ζωοτροφών και τροφίμων και προς τους κανόνες για την υγεία και την καλή διαβίωση των ζώων (1), και ιδίως το άρθρο 15 παράγραφος 5,
   Εκτιμώντας τα ακόλουθα:
   
               (1)
            
            
               Ο κανονισμός (ΕΚ) αριθ. 669/2009 της Επιτροπής (2) θεσπίζει κανόνες σχετικά με το αυξημένο επίπεδο των επίσημων ελέγχων που διεξάγονται στις εισαγωγές ζωοτροφών και τροφίμων μη ζωικής προέλευσης που περιλαμβάνονται στον κατάλογο του παραρτήματος I (εφεξής «ο κατάλογος»), στα σημεία εισόδου στα εδάφη που αναφέρονται στο παράρτημα I του κανονισμού (ΕΚ) αριθ. 882/2004.
            
         
               (2)
            
            
               Σύμφωνα με το άρθρο 2 του κανονισμού (ΕΚ) αριθ. 669/2009, ο κατάλογος επανεξετάζεται τακτικά και τουλάχιστον μία φορά κάθε τρίμηνο, και κατά την επανεξέταση αυτή συνυπολογίζονται τουλάχιστον οι πηγές πληροφοριών που αναφέρονται στο εν λόγω άρθρο.
            
         
               (3)
            
            
               Η συχνότητα και η σημασία των περιστατικών σχετικά με τα τρόφιμα που κοινοποιήθηκαν μέσω του συστήματος έγκαιρης προειδοποίησης για τα τρόφιμα και τις ζωοτροφές, τα πορίσματα των ελέγχων σε τρίτες χώρες που πραγματοποιήθηκαν από το Γραφείο Τροφίμων και Κτηνιατρικών Θεμάτων και οι τριμηνιαίες εκθέσεις σχετικά με τα φορτία ζωοτροφών και τροφίμων μη ζωικής προέλευσης που υπέβαλαν τα κράτη μέλη στην Επιτροπή σύμφωνα με το άρθρο 15 του κανονισμού (ΕΚ) αριθ. 669/2009 δείχνουν ότι ο κατάλογος θα πρέπει να τροποποιηθεί.
            
         
               (4)
            
            
               Ειδικότερα, ο κατάλογος θα πρέπει να τροποποιηθεί με σκοπό να μειωθεί η ένταση των επίσημων ελέγχων όσον αφορά προϊόντα τα οποία, σύμφωνα με τις πηγές πληροφοριών, βελτίωσαν γενικά τη συμμόρφωσή τους με τις σχετικές απαιτήσεις που προβλέπει η νομοθεσία της Ένωσης και για τα οποία δεν δικαιολογείται πλέον η σημερινή συχνότητα των επίσημων ελέγχων. Επομένως, η εγγραφή στον κατάλογο που αφορά τα φύλλα κορίανδρου και τον βασιλικό από την Ταϊλάνδη θα πρέπει να τροποποιηθεί ανάλογα όσον αφορά τη συχνότητα φυσικών ελέγχων και ελέγχων ταυτότητας με σκοπό την ανίχνευση κατάλοιπων φυτοφαρμάκων.
            
         
               (5)
            
            
               Συνεπώς, ο κανονισμός (ΕΚ) αριθ. 669/2009 θα πρέπει να τροποποιηθεί αναλόγως.
            
         
               (6)
            
            
               Τα μέτρα που προβλέπονται στον παρόντα κανονισμό είναι σύμφωνα με τη γνώμη της μόνιμης επιτροπής για την τροφική αλυσίδα και την υγεία των ζώων,
            
         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Στο παράρτημα I του κανονισμού (ΕΚ) αριθ. 669/2009, στις εγγραφές για την Ταϊλάνδη, η σειρά που αναφέρεται στα «φύλλα κορίανδρου» και στον «βασιλικό (ιερό βασιλικό, γλυκό βασιλικό)»«(Τρόφιμα — νωπά αρωματικά φυτά)» όσον αφορά τη συχνότητα φυσικών ελέγχων και ελέγχων ταυτότητας με σκοπό την ανίχνευση κατάλοιπων φυτοφαρμάκων, αντικαθίσταται από τα εξής:
   
      
                  
                              «—
                           
                           
                              Φύλλα κορίανδρου
                           
                        
               
                  
                              —
                           
                           ex 0709 99 90
                        
               
                  72
               
               
                  Ταϊλάνδη (TH)
               
               
                  Κατάλοιπα φυτοφαρμάκων, που αναλύθηκαν με πολυ-υπολειμματικές μεθόδους με GC-MS και LC-MS ή με μονο-υπολειμματικές μεθόδους (4)
               
               
                  10»
               
            
                  
                              —
                           
                           
                              Βασιλικός (ιερός βασιλικός, γλυκός βασιλικός)
                           
                        
               
                  
                              —
                           
                           ex 1211 90 86
                        
               
                  20
               
            
                  
                     (Τρόφιμα — νωπά αρωματικά φυτά)
                  
               
            
   Άρθρο 2
   Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
   Εφαρμόζεται από την 1η Απριλίου 2013.
   
      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 21 Μαρτίου 2013.
      
         
            Για την Επιτροπή
         
         
            Ο Πρόεδρος
         
         José Manuel BARROSO
      
   
   
      (1)  ΕΕ L 165 της 30.4.2004, σ. 1.
   
      (2)  ΕΕ L 194 της 25.7.2009, σ. 11.